Oakland Raiders
<s>Oakland Raiders su momčad američkog nogometa sa sjedištem u Oaklandu u Kaliforniji.</s><s>Natječu se u zapadnoj diviziji AFC konferencije.</s><s>Klub je osnovan 1960. te se do 1969. natjecao u AFL ligi.</s><s>Od 1982. do 1994. imali su sjedište u Los Angelesu, a dosad su osvojili jedan naslov prvaka AFL-a i tri naslova prvaka NFL-a.</s><s>Domaće utakmice igraju na stadionu O.co Coliseum.</s>

<s>Povijest kluba</s>

<s>Počeci u AFL-u 
Oakland je 1960. dobio AFL momčad nakon što je jedan od prvotnih gradova kandidata (Minneapolis) umjesto ponude AFL-a prihvatio ponudu NFL-a za momčad.</s><s>Prve dvije sezone Raidersi su igrali domaće utakmice na stadionima u San Franciscu, da bi se tek 1962. preselili u Oakland, na privremeni stadion Frank Youell Field.</s><s>Prvi uspjesi stižu 1967. kada momčad predvođena quarterbackom Daryleom Lamonicom nakon 13 pobjeda u 14 utakmica regularnog dijela sezone osvaja naslov AFL lige.</s><s>U toj prvenstvenoj utakmici pobijedili su Houston Oilerse 40:7 i tako ušli u drugi Super Bowl u povijesti.</s><s>U Super Bowlu ih pobjeđuje legendarna momčad Green Bay Packersa predvođena trenerom Vinceom Lombardijem i quarterbackom Bartom Starrom 33:14.</s><s>Iduće dvije sezone Raidersi osvajaju diviziju, ali gube u finalu AFL-a protiv New York Jetsa (1968.) i Kansas City Chiefsa (1969.).</s><s>Također, 1969. momčad preuzima trener John Madden, budući član "Kuće slavnih" NFL-a.</s>

<s>Prva dva naslova prvaka u Oaklandu 
Raidersi 1976. konačno osvajaju svoj prvi naslov u povijesti.</s><s>Regularni dio sezone završavaju sa 13 pobjeda i po peti put zaredom osvajaju diviziju.</s><s>Pobjedama nad New England Patriotsima i ozlijedama oslabljenim Pittsburgh Steelersima u doigravanju dolaze do svog drugog finala.</s><s>Uz pomoć MVP-a Super Bowla, wide receivera Freda Biletnikoffa, Raidersi pobjeđuju 32:14.</s><s>Raidersi su pri vrhu i iduće tri sezone, a nova sezona iz snova im slijedi 1980.</s><s>Momčad ovaj put vodi trener Tom Flores, a Raidersi predvođeni ofanzivnim linijašima Artom Shellom i Geneom Upshawom pobjeđuju San Diego Chargerse u konferencijskom finalu i ulaze u Super Bowl.</s><s>U Super Bowlu XV pobjeđuju favorite Philadelphia Eaglese 27:10 i postaju prvaci po drugi put.</s>

<s>Treći naslov prvaka u Los Angelesu 
Raidersi 1982. sele u Los Angeles  i u sezoni skraćenoj štrajkom pobjeđuju osam puta u devet utakmica, ali gube u divizijskoj rundi od Jetsa.</s><s>Sezonu kasnije osvajaju diviziju sa 12 pobjeda.</s><s>Predvođeni zvijezdama kao running back Marcus Allen, defensive end Howie Long i quarterback Jim Plunkett, u doigravanju pobjeđuju Pittsburgh Steelerse (38:10), Seattle Seahawkse (30:14) i u finalnoj utakmici Washington Redskinse sa čak 38:9.</s><s>Tom pobjedom osvajaju treći Super Bowl u povijesti.</s><s>Nakon trećeg osvojenog prvenstva, sreća počinje napuštati Raiderse.</s><s>Unatoč tome, do 1994. pet puta dolaze u doigravanje, najdalje stižu 1990. kada u konferencijskom finalu gube od Buffalo Billsa s čak 51:3.</s>

<s>Ponovno u Oaklandu</s>

<s>Raidersi se 1995. vraćaju u Oakland, ali prvih nekoliko sezona nemaju zapaženije uspjehe.</s><s>Jon Gruden preuzima momčad kao trener 1998. i za dvije godine ih dovodi do osvajanja divizije i konferencijskog finala gdje gube od kasnijih prvaka Baltimore Ravensa 16:3.</s><s>Sličan uspjeh ponavljaju 2001. kada ih u divizijskoj rundi izbacuju New England Patriotsi.</s><s>Nakon te sezone Raidersi otpuštaju Grudena i za novog trenera postavljaju Billa Callahana.</s><s>Najbolju sezonu u novije doba Raidersi imaju 2002.</s><s>Predvođeni quarterbackom Richom Gannonom (koji je izabran za MVP-a lige te sezone ) i po mnogima jednim od najboljih igrača američkog nogometa svih vremena wide receiverom Jerryem Riceom, Raidersi dolaze do Super Bowla po četvrti puta u povijesti.</s><s>Tu ih čekaju Tampa Bay Buccaneersi koje predvode prošlogodišnji trener Raidersa Jon Gruden i defensive tackle Warren Sapp (budući član "Kuće slavnih").</s><s>Na poluvremenu Buccaneersi već vode 20:3, a utakmica završava pobjedom Bucsa 48:21.</s>

<s>Od 2003. do danas 
Nakon Super Bowla 2002.</s><s>Raidersi počinju niz loših sezona koji traje do danas.</s><s>Do 2014. šest puta mijenjaju trenera i ni jednom ne uspijevaju doći do playoffa, a sve češće se pojavljuju i glasine o preseljenju momčadi nazad u Los Angeles.</s>

<s>Učinak po sezonama od 2002.</s>

<s>Izvori</s>

<s>NFL klubovi</s>

